7. ΒΑΣΙΛΙΚΟΝ ΔΙΑΤΑΓΜΑ της 14/14 Μαρτ. 1952 (ΦΕΚ Α΄ 64)  Περί διατηρήσεως εν ισχύϊ διατάξεων αφορωσών τον βαθμόν εισόδου των Διευθυντών των Εθνικών Ορφανοτροφείων και Οικοτροφείων. Έχοντες υπ’ όψιν: α)τας διατάξεις του  άρθρ. 27 παρ. 2 του Νόμ. 1811/1951  «περί κώδικος καταστάσεως των δημοσίων  διοικητικών υπαλλήλων» και του Νόμ.  1972/1951 «περί μεταθέσεως χρόνου ενάρξεως  της ισχύος και παρατάσεως των προθεσμιών  του Νόμου υπ’ αριθ. 1811/1951 περί κώδικος  καταστάσεως των δημοσίων διοικητικών υπαλλήλων», β)την υπ’ αριθ. 163/1952 σύμφωνον γνώμην του Ανωτάτου Συμβουλίου Δημοσίων Υπηρεσιών και γ)την υπ’ αριθ. 166/1952 γνωμοδότησιν του Συμβουλίου της Επικρατείας, προτάσει του Ημετέρου επί του Συντονισμού Υπουργού, απεφασίσαμεν και διατάσσομεν: Άρθρον μόνον.-Διατηρούνται εν ισχύϊ αι διατάξεις των παρ. 1 και 2 του άρθρ. 2 του Α. Ν. 2380/1940 «περί διορισμού και προαγωγής υπαλλήλων Εθνικών Ορφανοτροφείων και Οικοτροφείων», αι προβλέπουσαι τον διορισμόν Διευθυντών και Διευθυντριών των Εθνικών Ορφανοτροφείων και Οικοτροφείων επί βαθμώ γραμματέως β΄ τάξεως. Εις τους Ημετέρους επί του Συντονισμού και της Κοινωνικής Προνοίας Υπουργούς ανατίθεμεν την δημοσίευσιν και εκτέλεσιν του παρόντος.   